ต้น  เป็นพรรณไม้ผลัดใบ  มีตั้งแต่ขนาดกลางไปจนถึงขนาดใหญ่ซึ่งมีความสูงประมาณ 20-35 เมตร ผิวเปลือกของต้นแตกเป็นร่องเล็กๆ รอยถากมีสีเหลือง เปลือกของมันมีสีเทาอมน้ำตาลหรือสีดำๆ ด่างๆ บริเวณกิ่งอ่อนของมันจะมีขนติดอยู่ประปราย
	ใบ   เป็นไม้ใบเดี่ยว  มีลักษณะเป็นรูปไข่กลับ ปลายใบมนและเป็นติ่งสั้นๆ  โคนใบสอบเข้าหากัน  ใบมีขนาดกว้างประมาณ 3.5-6 นิ้วยาว 5-7.5 นิ้ว หลังใบสีเขียวเข้มและจะปกคลุมไปด้วยขนสีน้ำตาลอ่อน ใต้ท้องใบมีสีเทาจางๆ มีขนอ่อนๆ เมื่อใบแก่ขนทั้ง2ข้างก็จะหลุดออกไป
	ดอก  ออกเป็นช่อเดี่ยวๆ ปลายช่อดอกจะห้อยลงดิน  ช่อดอกจะมีความยาวประมาณ 4-6 นิ้ว ดอกมี 5 กลีบๆดอกแต่ละกลีบจะเชื่อมติดกันเป็นรูปถ้วย ภายในดอกจะมีเกสรอยู่ 10 อันแบ่งออกเป็น 2 แถว
	ผล  ลักษณะของผลเป็นรูปแบบผลมะละกอ ตรงกลางค่อนข้างจะป่อง  มีขนาดกว้างประมาณ 1.5-2 ซม. ยาว 2.5-3 ซม.  มีอยู่ 5 เหลี่ยม ผิวนอกเป็นขนสีน้ำตาลปกคลุมหนาทึบ [1]