ไม้เถา, มีขนนุ่ม, ลำต้นแข็งปานกลาง, กลม หรือเหลี่ยมมน ๆ 5 เหลี่ยม; มือเกาะมี 3 – 4 แขนง. 
ใบ เดี่ยว, เรียงสลับกัน; กว้างและยาว 20 – 30 ซม.; ขอบใบหยักเล็ก ๆ , เว้าเป็นแฉกตื่น ๆ หรือเป็นเหลี่ยม 5 เหลี่ยม, ปลายใบมน; มีขนทั้งสองด้าน, บางครั้ง, อาจมีด่างขาวเป็นดวง ๆ ; ก้านใบยาว 12 – 30 ซม., แผ่นใบรูปกลมหรือรูปไต, โคนใบเว้าเป็นรูปหัวใจกว้าง ๆ , 
ดอก ออกเดี่ยว ๆ ตามง่ามใบ, ดอกตูมปลายแหลม; ดอกเพศผู้และดอกเพศเมียเกิดบนต้นเดียวกัน, ดอกเพศผู้ ก้านดอกยาว, กลีบรองกลีบดอก, เชื่อมติดกันเป็นรูประฆัง, ปลายแยกเป็น 5 กลีบ, มักจะมีลักษณะแบน, คล้ายใบ, ยาวถึง 5 ซม.; กลีบดอกสีเหลืองหรือเหลืองอมส้ม, ยาว 10 – 12 ซม., เชื่อมติดกันเป็นรูประฆัง, เช่นเดียวกับกลีบรองกลีบดอก, ปลายแยกเป็น 5 กลีบ, ลึกประมาณครึ่งหนึ่งของความยาวของกลีบ; เกสรผู้ 3 อัน, ติดกันเป็นแท่ง, ยาวประมาณ 4 ซม. ดอกเพศเมีย ก้านดอกสั้น, กลีบรองกลีบดอกและกลีบดอก, มีลักษณะเหมือนดอกเพศผู้; รับไข่ภายในมี 1 ช่อง, ท่อรับไข่สั้น, ปลายท่อแยกเป็น 3 แฉกใหญ่, ยาว 2 ซม., สีส้มสดหรือเขียว. 
ผล ก้านเป็นเหลี่ยม 5 เหลี่ยม, แข็ง, ผลมีรูปร่างและขนาดต่าง ๆ กัน, กลมแป้น, เส้นผ่าศูนย์กลาง 12 – 40 ซม., เป็นพูเล็ก ๆ ตลอดรอบผล, ผิวไม่แข็ง, สีเขียวเข้มอมน้ำเงินหรืออมเทา อาจด่างเหลืองเป็นทางหรือแต้มเป็นจุดกระจายทั่วไป, เนื้อสีเหลือง, เหลืองอมเขียวหรือสีส้มเข้ม, ตรงกลางฟุพรุน, มีเมล็ดติดอยู่จำนวนมาก, เมล็ด แบน, ขอบแข็งเป็นสัน, สีเข้ม. [6]