พืชล้มลุก, ลำต้นตั้งตรง, สูงได้ถึง 1 ม, เกลี้ยง, แตกกิ่งด้านสาขามาก. 
ใบ เป็นใบเดี่ยว, เรียงสลับกัน, ไม่มีหูใบ; ใบที่โคนต้นรูปขอบขนานแกมรูปหอก, ขอบหยักเป็นแฉก, ยาวได้ถึง 20 ซม, มีก้านใบ; ส่วนใบที่อยู่ตอนบนรูปหอกแคบ ๆ; ก้านใบสั้นมาก หรือ ไม่มีเลย. 
ดอก ออกเป็นช่อตั้งตรงที่ปลายยอด, มีทั้งเพศผู้ และเพศเมียในดอกเดียวกัน, กลีบรองกลีบดอก 4 กลีบ, รูปไข่แกมขอบขนาน, เรียงเป็นสองชั้น; กลีบดอก 4 กลีบ, สีเหลือสด, โคนกลีบสอบแคบคล้ายก้าน; เกสรผู้ 6 อัน, สี่อันยาวเรียงอยู่วงใน, สองอันสั้นเรียงอยู่วงนอก; อับเรณูรูปหัวลูกศร, เมื่อแก่จะแตกตามยาว; รังไข่รูปยาว, มี 2 ช่อง, เชื่อมติดกัน; ท่อรับไข่เรียวเล็ก; ปลายท่อเป็นหัวกลม.
 ผล เป็นฝัก, รูปยาวแคบแกมรูปหอก, ยาว 1.2 – 3.5 ซม.; มีจงอยยาวประมาณ 1.2 ซม, ตรง และค่อนข้างแบน. เมล็ด เล็ก, สีดำ, ผิวขรุขระ. [6]