ไม้ล้มลุก 	ลำต้นตั้งตรง สูง 30 – 60 ซม. ตามลำต้น และกิ่งมีขน โคนต้นมักจะแข็ง มีกลิ่นหอมแรง 
ใบ  เดี่ยว ออกตรงข้าม รูปรี หรือรีค่อนข้างยาว กว้าง 1 – 2.5 ซม. ยาว 3 – 6 ซม. ปลายแหลม หรือมน โคนแหลม หรือ แหลมเป็นครีบ ขอบเรียบ หรือจักห่าง ๆ มีขนทั้งสองด้าน มีขนมากตามเส้นใบด้านล่าง เนื้อใบบาง นุ่ม สีเขียวอมม่วงแดง 
ดอก  ออกเป็นช่อที่ยอด หรือที่ปลายกิ่ง ยาว 8 – 10 ซม. ริ้วประดับรูปไข่ หรือรูปหัวใจ ปลายแหลม ขอบมีขน ยาว 2 – 3 มม. ก้านดอกโค้ง ยาว 3 – 4.5 มม. มีขนยาว 2 – 3 มม. กลีบเลี้ยงยาวประมาณ 2.5 มม. เชื่อมติดกันเป็นหลอด ปลายแยกเป็นปาก ปากบนใหญ่กว้างและแบน ปากล่างแยกเป็นแฉกแหลม 4 แฉก แฉกกลาง 2 แฉก ยาวกว่าแฉกข้าง ด้านนอกมีต่อมและมีขน ด้านในเกลี้ยง  กลีบดอก สีขาวอมม่วง หรือสีม่วง เชื่อมติดกันเป็นรูประฆัง ปลายแยกเป็นปาก ปากบนมีแฉกมน ๆ 4 แฉก ขนาดเกือบเท่ากัน ปากล่างโค้งลง แบน ขอบเรียบ เกสรเพศผู้มี 2 คู่ คู่บนยาวกว่าคู่ล่าง ก้านเกสรไม่ติดกัน ที่โคนก้านคู่บนมีติ่งสั้น ๆ และมีขน 
ผล  เล็ก ยาวประมาณ 1.2 มม. ปลายมน เกลี้ยง [7]