ต้น  	เป็นพรรณไม้ยืนต้นขนาดใหญ่ จะแตกกิ่งก้านสาขาตรงเรือนยอดของต้น ซึ่งแน่นทึบ เปลือกของลำต้น จะเป็นสีเทาค่อนข้างดำ และแตกเป็นสะเก็ด ลำต้นจะมีความสูงประมาณ 10 – 30 เมตร
ใบ	  จะเป็นสีเขียว เมื่อใบยังอ่อนจะมีขนเป็นสีน้ำตาล ปกคลุมประปราย แต่เมื่อแก่ขนนี้ก็จะหลุดร่วงไปเอง ลักษณะของใบจะเป็นรูปมนรี ตรงปลายใบและโคนใบจะมน ตรงปลายจะเป็นติ่งทู่ ๆ ยาวออกมาเล็กน้อย ขอบใบเป็นคลื่น ๆ ใบจะมีความกว้างประมาณ 3 – 5 นิ้ว และยาว 5 – 12 นิ้ว
ดอก  	เวลาที่รกฟ้าจะออกดอกนั้นจะต้องผลัดใบออกหมดก่อนแล้วดอกจะแตกออกเป็นสีขาวสะพรั่งเต็มต้น ดอกของพรรณไม้นี้จะออกเป็นช่อ ๆ และมีขนาดเล็ก ดอกบานเต็มที่ประมาณ 3 – 4 มม.
ผล	  จะเป็นแบบผลแห้ง แข็ง มีความกว้างประมาณ 2.5 – 5 ซม. และยาวประมาณ 0.3 – 0.4 ซม. จะมีปีกหนาและเป็นมันกว้างกว่าผลประมาณ 5 ซม. จะมีเส้นปีกลากจากแกนกลางไปยังขอบปีกในแนวราบ เป็นจำนวนมาก ภายในผลจะมีอยู่ 1 เม็ด[1]