ไม้ยืนต้น  ผลัดใบ  ขนาดใหญ่  สูงได้ถึง  60  เมตร  ลำต้นตั้งตรง  เส้นผ่าศูนย์กลางได้ถึง  1.80 เมตร บางครั้งก็แตกพอนได้สูงถึง 3 เมตร  ผิวเปลือกเรียบแต่บางครั้งก็แตกลายเล็กน้อย  ด้านนอกสีขาวอมเทา   ด้านในอ่อนเป็นเส้นใย  มียางสีขาวหม่นและเปลี่ยนเป็นสีน้ำตาลแก่และเป็นเม็ดเล็กๆ   เมื่อถูกอากาศแห้ง  กิ่งอ่อนมีขนละเอียดปกคลุม  
ใบ ใบเดี่ยว  เรียงสลับระนาบเดียว  ก้านใบยาว  0.2-1.0 ซม.  มีขนละเอียดปกคลุม  แผ่นใบรูปต่างกัน  ตั้งแต่ค่อนข้างกลมไปถึงรูปหัวใจ   รูปไข่  หรือขอบขนาน  ขนาดกว้าง  3.5-8.5  ซม.  ยาว  7.5-20 ซม. ปลายใบแหลม  โคนใบโค้งมนแต่ค่อนข้างสมมาตร   ขอบใบเรียบอาจมีหยักคล้ายฟันเลื่อยละเอียด   ผิวใบเกลี้ยง   ด้านบนเขียวจัดเป็นมัน  
ดอก แยกเพศอยูบนต้นเดียวกัน   ออกตามง่ามใบหรือใต้ง่ามใบ  เป็นดอกเดี่ยวหรือเป็นกลุ่มกลุ่มละ  2-4 ดอก  ดอกเพศผู้มักจะอยู่ใต้ดอกเพศเมียในกิ่งเดียวกัน   ดอกเพศผู้มีดอกย่อยจำนวนมาก  รวมกลุ่มกันคล้ายจานบนก้านช่อเดี่ยว   ดอกย่อยมีกลีบรวม  2-7  กลีบ  เกสร  2-4  อัน  ดอกเพศเมียรูปไข่  อาจมีก้านช่อหรือไม่มี  1-2 ดอกต่อช่อ  วงกลีบรวม  4  พู  รังไข่เชื่อมติดกับวงกลีบรวม  ก้านเกสรมีปลายแยกเป็น  2  แฉก  
ผล รูปไข่   มีขนคล้ายกำมะหยี่   ภายในมีเมล็ด  1 เมล็ด [9]