ไม้พุ่มหรือไม้ยืนต้นขนาดเล็กสูงได้ถึง  12  เมตร ลำต้นมีเส้นผ่าศูนย์กลางได้ถึง  18 ซม.  เปลือกนอกสีผิวสีน้ำตาลอมขาวหม่น   เมื่อแก่มีรูอากาศขนาดใหญ่สีน้ำตาลอมขาวหม่น   เมื่อแก่มีรูอากาศขนาดใหญ่สีน้ำตาลอมแดงเรียงเป็นแถว   เปลือกในสีขาวหม่น   มียางสีขาวหม่นหรือขาวอมเหลืองอ่อน  
ใบ  เป็นใบประกอบแบบขนนก   ปลายคี่ช่อใบยาว  25-40  ซม.  เรียงสลับระหว่างช่อเวียนรอบกิ่งหรือต้น  ก้านช่อใบยาว  8-11  ซม.  แกนในร่วมแบนข้างเล็กน้อย   แผ่เป็นสันคล้ายปีก   ใบย่อยไม่มีก้านใบจับคู่กัน  3-6  คู่  รูปไข่กว้างหรือรูปไข่แกมขอบขนานถึงรูปใบหอก  ขนาดกว้าง  2.5-8.0  ซม. ยาว  5-15  ซม.  ปลายใบแหลม  เรียวแหลมหรือเป็นติ่งแหลม  โคนใบโค้งมนหรือสอบแคบ  สองข้างไม่สมมาตร  ขอบใบหยักคล้ายฟันเล็กๆ  ใบเมื่ออ่อนยังมีขนละเอียดสีน้ำตาลอ่อนปกคลุมค่อนข้างหนาแน่น   เมื่อแก่สีเขียวเข้ม  ผิวสาก  และมีขนละเอียดสีน้ำตาลเฉพาะบนเส้นใบด้านบน  ด้านล่างมีมีแบบเดียวกันปกคลุมค่อนข้างหนาแน่น   ใบแก่เปลี่ยนสีเป็นสีแดงเข้มก่อนร่วงบนเส้นใบด้านบน   ด้านล่างมีแบบเดียวกันปกคลุมค่อนข้างหนาแน่น  ใบแก่เปลี่ยนสีเป็นสีแดงเข้มก่อนร่วงดอกออกเป็นช่อกระจะแยกแขนงที่ยอดหรือปลายกิ่ง  
ดอก  ดอกย่อยสมบูรณ์เพศหรืออาจแยกเพศแยกช่ออยู่บนต้นเดียวกันหรือต่างต้นกัน  ช่อดอกเพศผู้ยาว  30-40  ซม. ช่อดอกเพศเมียยาว  15-20  ซม.  แขนงช่อดอกยาวได้ถึง  25  ซม.  ดอกย่อยเล็ก  กลีบเลี้ยงสั้นกว่า  1 มม.  โคนเชื่อมกัน   ปลายแยกเป็นแฉกรูปสามเหลี่ยม 5 แฉก  กลีบดอก  5  กลีบ   รูปรีกว้างหรือรูปขอบขนาน    ขนาดกว้าง  1.0-1.5  มม.  ยาว 1.8-2.2  มม.  สีขาวหรือเหลืองอ่อนอมเขียวอ่อน   เกสรเพศผู้  5  อัน  ที่ไม่เป็นหมันยาวประมาณ  2 มม.  ที่เป็นหมันยาว  1.0-1.5  มม.  เรียงล้อมรอบหมอนรองดอกที่มี  5  พู  รังไข่ค่อนข้างกลมนูนอยู่เหนือฐานวงกลีบรวม  มีขนละเอียดปกคลุมหนาแน่น  ภายในมี  1 ช่อง  ก้านเกสร 3 อัน  
ผล  รูปร่างเกือบกลม    ขนาดเส้นผ่าศูนย์กลาง   4-6  มม.  มีกลีบเลี้ยงรองรับ   เมื่ออ่อนสีขาวอมเขียว   เมื่อแก่เปลี่ยนเป็นสีชมพูถึงสีแดงจัดแล้วเปลี่ยนเป็นสีขาว ผิวมียางเหนียวและมีขนละเอียดปกคลุมหนาแน่น 
เมล็ดมีชั้นหุ้มแข็ง 
ใบของพืชชนิดนี้มักจะมีแมลงขนาดเล็กคล้ายแมลงหวี่ลงทำลายทำให้เกิดปมเป็นตุ่มขนาดใหญ่สีแดงงอกออกมาเป็นกลุ่มคล้ายผลเห็นได้ชัดเจนกระจายอยู่ทั่วทั้งต้น [11]