- ทั้งต้น ต้มน้ำดื่มแก้อาการท้องผูก อาหารไม่ย่อย(ม้ง)  
- ต้น ปลูกประดับเพื่อแสดงถึงความมีสง่าราศรี และป้องกันสิ่ง อัปมงคลเข้าบ้าน(คนเมือง)
- ใบ โดยนำเอาใบมา 3 ใบ แล้วปรุงเป็นยาต้ม ใช้เป็นยาระบายอุจจาระและรักษาระดูพิการของผู้หญิงได้ดี
  เหง้า ใช้แห้งประมาณ 5-10 กรัม นำไปต้มหรือบดเป็นผงกินหรือใช้สด โดยการตำคั้นเอาแต่น้ำกิน ใช้สำหรับภายนอก โดยการนำไปบดเป็นผงเป่าคอ หรือใช้ผสมทา เหง้าจะมีรสขม และเย็นจัด แต่มีพิษ ใช้เป็นยารักษาอาการต่างๆ ดังนี้คือ
1.	รักษาโรคคางทูม โดยใช้เหง้าสดประมาณ 10-15 กรัม นำไปต้มน้ำกินหลังอาหารวันละ 2 เวลา
2.	รักษาอาการท้องมาน โดยใช้เหง้าสดนำมาคั้นเอาแต่น้ำกินบ่อยๆ
3.	รักษาอาการไอ หรืออาการหอบหืด ใช้แหง้าแห้งประมาณ 6 กรัม มั่วอึ้งแห้งประมาณ 3 กรัม ขิงแห้งประมาณ 3 กรัม ใส่ยชินแห้งประมาณ 2 กรัม โงวบี่จี้แห้งประมาณ 2 กรัม จี๋อ้วงแห้ง 10 กรัม ค่วงตังฮวยแห้งอีก 6 กรัม จี้ปั้วแห่แห้งอีก 10 กรัม และลูกพรุนจีน 4 ผล นำมาต้มรวมกันเอาแต่น้ำกิน
4.	รักษาอาการเจ็บคอ โดยใช้เหง้าสดประมาณ 15 กรัม ผสมกับน้ำสมสายชู ตำคั้นเอาน้ำชุบสำลีอมกลืนแต่น้ำช้าๆ
5.	รักษาฝีที่เต้านมบวมมีหนองในระยะเริ่มแรก ให้ใช้เหง้าแห้ง 1 เหง้า รากดอกไม้จีนประมาณ 10 กรัม นำมารวมกันบดให้เป็นผง แล้วผสมกับน้ำผึ้งกิน
6.	รักษาฝีประคำร้อย ให้ใช้เหง้าแห้ง เหลี่ยงเคี้ยว แห่โกวเช่าแห้ง อย่างละเท่าๆ กัน นำไปบดเป็นผง ผสมทำเป็นยาเม็ด กินครั้งละ 6 กรัม หลังอาหาร
7.	รักษาอาการผื่นคันมีน้ำเหลืองที่ขาจากการทำนา ใช้เหง้าแห้ง ใส่น้ำแล้วต้มให้เดือดผสมเกลือแกงเล็กน้อย แล้วทาตามบริเวณที่เป็น ทาวันละ 2 เวลา เช้า-เย็น [1]