เป็นไม้เลื้อยล้มลุก มีมือยึดเกาะ (tendril) ดอกแยกเพศอยู่บนต้นเดียวกัน ลำต้นยาวได้ถึง 5 เมตร ลำต้นสีเขียวขนาดเล็กมีขนอ่อนประปราย เป็นไม้เนื้ออ่อน มีสัน 5 เหลี่ยมเรียบหรือมีขน มือยึดเกาะ (tendril) แบบเดี่ยว 
ใบ  เดี่ยวเรียงสลับแผ่นใบกว้างรูปไข่ถึงรูปไตหรือคล้ายทรงกลมยาว 2.5-10 ซม. กว้าง 3-12.5 ซม. เรียบมีขนนุ่มเล็กน้อย โดยเฉพาะที่เส้นใบทั้ง 2 ด้าน โคนใบเว้ารูปหัวใจ ใบหยักลึกรูปมือ 5-9 หยัก แต่ละหยักรูปไข่กลับรูปไข่เรียวยาวหรือรูปเหลี่ยมข้าวแหลมตัดแคบไปหาโคนปลายแหลมมีติ่งขอบใบเว้าเป็นคลื่นซี่ฟัน 5-7 หยัก หรือเป็นคลื่นเล็กๆ ก้านใบยาว 1-7 ซม. 
ดอก  เดี่ยวสีเหลือง แยกเพศแต่ละกลีบ 5 กลีบแยกจากกัน กลีบบางกลีบช้ำง่าย ดอกออกตามซอกใบ กลีบเลี้ยงหรือกลีบดอกชั้นนอก (sepal) 5กลีบ รูปไข่ปลาแหลมสีเขียวอ่อนแยกใกล้ฐานยาว 3-15 ซม. กว้าง 4-22 มม. กลีบดอกชั้นใน (petal) ยาว 11-22 มม. กว้าง 7.5-15 มม. เกสรตัวผู้ 3 อับเรณูอยู่ชิดกันกลางดอก ดอกตัวเมียก้านดอกยาว 2-50 มม. ใบประดับอยู่ทางด้านฐานยาว 1-12 มม. กว้าง 1-10 มม. กลีบดอกยาว 7-12 มม. กว้าง 3-6 มม. ผลรูปร่างคล้ายกระสวย ผิวขรุขระมาก ห้อยลงรูปไช่กว้างสอบเรียวลงเป็นจงอยยาว 3.5-11 (-4.5) มม. เส้นผ่านศูนย์กลาง 2-4 (-8) มม.มีเส้นใบแถวไม่เรียบตามยาว 8-9 แถว ระหว่างแถวมีตุ้มเล็กๆ ขนาดไม่เท่ากันมากมาย 
ผล  สุกสีเหลืองหรือสีเหลืองอมส้มแตกที่ปลายแยกออกเป็น 3 ส่วน เมล็ดสีขาวหรือน้ำตาลรูปคู่ขนาน 8-16 *4.5-10*2.5-3.5 มม. มีเนื้อสีแดงหุ้ม ผิวมีลวดลายขอบเป็นร่อง  [3]