ไม้ยืนต้นขนาดเล็กสูงประมาณ 2-4 เมตร มีลักษณะเป็นพุ่มลำต้นสีเทาแกมน้ำตาล มีหนามแหลมบริเวณกิ่งอ่อนและซอกใบ 
ใบ  เป็นใบประกอบชนิดใบย่อยหนึ่งใบ สีเขียวอ่อนรูปไข่ ยาวรี ปลายใบแหลม ขอบใบหยักเล็กน้อย ขนาดใบกว้าง 3-5 ซม. ยาว 4-8 ซม. เนื้อใบมีต่อมน้ำมันกระจาย (oil grand) ก้านใบสั้น 
ดอก  ช่อหรือดอกเดี่ยวสีขาวที่ซอกใบ กลิ่นหอมอ่อนๆ ร่วงง่าย 
ผล  มีลักษณะคล้ายรูปไข่ หรือค่อนข้างกลม มีตุ้มเล็กๆ ที่ปลายผล ผิวผลขรุขระมีต่อมน้ำมัน เมื่อสุกจะมีสีเหลือง เนื้อข้างในมีลักษณะเป็นกลีบหลายกลีบบรรจุถุงเยื่อบางๆ ขนาดเล็กจำนวนมากฉ่ำน้ำ มีสีเหลืองอ่อน รสเปรี้ยว มีเมล็ดขนาดเล็กคล้ายรูปไข่หัวและท้ายแหลม เนื้อในเมล็ดสีขาว [3]