ไม้ล้มลุก   พันเลื้อย  ยาวได้ถึง  6  เมตร  ลำต้นเป็นเหลี่ยมคล้ายปีกหรือคล้ายหนามปราศจากขน  ขึ้นพันทางซ้าย  
ใบ ใบเดี่ยว   ออกแบบสลับ  ก้านใบยาวประมาณครึ่งหนึ่งของแผ่นใบบางครั้งเป็นเหลี่ยมคล้ายปีก   แผ่นใบรูปหัวใจ   ขนาดกว้างและยาวไล่เลี่ยกันคือ  20-32   ซม.  ปลายใบแหลมบ้างงเป็นจะงอย   โคนใบเว้าลึก  ขอบใบเรียบ  ผิวใบด้านบนเป็นมันแต่หยิกย่นน้อยๆ  ระหว่างเส้นใบ   เส้นใบข้าง  5-8  คู่  เส้นย่อยเรียงตัวตามขวางแบบขั้นกระได  ระหว่างเส้นใบข้าง 
ดอก  ออกเป็นช่อยาว    เพศเดี่ยว  ดอกเพศผู้ออก 1-4 ช่อจากง่ามใบประดับ   ยาวได้ถึง  1  เมตร  มีดอกย่อยมากถึง  100 ดอก  ดอยย่อยเพศผู้เล็กสีเขียวอมชมพูหรือสีขาว  วงกลีบรวมเป็น  2  วง  3 ส่วน  เกสรเพศผู้  6 อัน  เป็นหมันทั้งหมดหรือครึ่งหนึ่งเป็น ดอกเพศเมียออกน้อยกว่าคือประมาณ  40  ดอก  แต่บานได้กว้างกว่าดอกเพศผู้  ยอดเกสร  3  อัน 
ผล  เป็นฝักทรงรี  ขนาดกว้าง  8-9  มม. ยาว  20-22 มม.  โค้งพับลง  มีปีกสีน้ำตาลเป็นมัน  เมล็ดมีขอบคล้ายปีกรอบๆ   หัวย่อยหรือหัวอากาศเกิดตมง่ามใบ  แต่บางครั้งเกิดขึ้นแทนดอกเพศผู้ตามบริเวณง่ามช่อดอก  หัวเล็กมักจะเป็นปมตะปุ่มตะป่ำ   หัวโตมักจะมีสีผิว   เป็นมัน  รูปร่างค่อนไปทางกลมหรือคล้ายไต  ขนาดเส้นผ่าศูนย์กลาง   2.5-5.0  ซม.  แบนเล็กน้อย   สีน้ำตาลถึงสีเทา   น้ำหนักอาจถึงครึ่ง  กก.  หรือ  2  กก.  เนื้อใน  สีเหลืองซีด  มีจุดสีม่วงกระจายและจะเปลี่ยนเป็นสีส้มเมื่อถูกอากาศและมีลักษณะเป็นเมือก   หัวใต้ดินโป่งนูนเป็นลูกๆ  โดยเชื่อมติดกันที่โคนต้น [9]