ไม้ต้น ขนาดกลางถึงขนาดใหญ่ สูงถึง 35 ม. เส้นรอบวงยาว 152 ซม. มีพูพอนหรือไม่มี เรือนยอดกลมและแผ่กว้าง บางครั้งค่อนข้างหนาแน่น เปลือกสีขาวปนเทา หรือสีน้ำตาลมันแตกเป็นร่อง 
ใบ  ประกอบแบบขนนกปลายคู่ บางครั้งพบปลายคี่ ยาว 26-69 ซม. แกนกลางใบเกลี้ยง หรือมีขนยาวกระจาย มักมีสีแดงเรื่อ ก้านใบยาว 6-11 ซม. เกลี้ยง หรือมีขนยาวห่างๆ ใบย่อยมี 9-15 คู่ รูปใบหอก หรือรูปใบหอกแกมรูปไข่ กว้าง 3.2-5 ซม. ยาว 9-12.8 ซม. ปลายแหลมถึงเรียวแหลม โคนเบี้ยว ขอบเรียบ ขนเกือบเกลี้ยง มีขนบนเส้นกลางใบด้านบน ก้านใบย่อยยาว 0.2-1 ซม. ขนเกือบเกลี้ยง 
ดอก  สีขาว หรือขาวอมครีม มีกลิ่นหอม ออกเป็นช่อยาวถึง 55 มม.ห้อยลง แกนกลางช่อดอกมีขน ก้านดอกย่อยยาว 0.5-1 มม. มีขน ดอกยาว 3.5-5 มม. กลีบเลี้ยงยาว 0.75-1.25 มม. มักมีขนด้านนอก ปลายจักเป็น 5 พู ขอบพูมีขน กลีบดอกมี 5 กลีบ กว้าง 1.3-3 มม. ยาว 3.5-5.8 มม. มักเกลี้ยง หรือมีขนด้านนอก ขอบมีขนยาว เกสรเพศผู้มี 5 อัน ติดอยู่บนก้านชูเกสรร่วมซึ่งยาว 3-4.9 มม. ก้านเกสรเพศผู้ยาว 1.25-1.8 มม. มีขนยาวเล็กน้อย มี 5 ช่องแต่ละช่องมีไข่อ่อน 8 หน่วย ก้านเกสรเพศเมียยาว 1.2-3 มม. ในดอกเพศเมียจะสั้นและเล็กกว่า ขนเกลี้ยง ยอดเกสรเพศเมียเป็นรูปจาน เส้นผ่านศูนย์กลางยาว 0.75-1.25 มม. 
ผล  แห้ง ยาว 15-20 มม. สีน้ำตาลอมแดงเรื่อ เปลือกเรียบ หรือมีช่องอากาศเล็กๆ กระจายทั่วไป เมล็ด กว้าง 1.2-3 มม. ยาว 5-7 มม. มีปีกทั้ง 2 ด้าน ปีกไม่เท่ากัน ปลายมนแคบ [8]