ไม้ต้น 	สูง 10 – 35 ม. ผลัดใบ โคนต้นมีหนาม เปลือกสีเทา มีรอยแตกเป็นเกล็ด 
ใบ เดี่ยว ออกตรงข้าม รูปรี รูปขอบขนาน รูปหอก หรือรูปไข่ กว้าง 1 – 7 ซม. ยาว 3.5 – 14 ซม. ปลายใบแหลม มีติ่งสั้น ๆ หรือกลม โคนใบกลม หรือแหลมป้าน ๆ ขอบใบเรียบ ก้านใบยาว 5 – 15 มม. 
ดอก  ออกเป็นช่อตามง่ามใบ ง่ามกิ่ง หรือตามลำต้น มีดอกช่อละ 1 – 6 ดอก ก้านดอกยาว 3 – 10 มม. มีขน กลีบเลี้ยงมี 5 กลีบ ด้านนอกมีขนหนาแน่น กลีบดอกมี 5 กลีบ สีขาว ชมพูอ่อนถึงชมพูแก่ เกสรเพศผู้ติดเป็นกลุ่ม ๆ อับเรณูมีต่อมที่ปลาย ก้านเกสรเพศเมียมี 3 อัน 
ผล  รูปรีกว้าง 4 – 6 มม. ยาว 10 – 16 มม. กลีบเลี้ยงติดทนจนเป็นผล ภายในมี 3 ช่อง แก่จะแตกเป็น 3 เสี่ยง เมล็ดรูปใบหอกกลับ มีปีก ช่องหนึ่งมี 12 – 17 เมล็ด [7]