- ดอก ใช้ไปวัดและใช้ในพิธีกรรมต่างๆ(ไทใหญ่)
- ใบ ใช้ประมาณ 5-10 ใบ นำใบล้างให้สะอาด แล้วตำรวมกับใบพุดตาน จำนวนเท่าๆกัน ใช้พอกคางทูม วันละ 2 เวลา เช้า-เย็น หรือจะใช้ใบชบา และใบพุดตานผสมกับน้ำผึ้งแล้วเคี่ยวให้ขึ้น ใช้ทาตามบริเวณคางทูมก็ได้หรือตามผิวหนังทำให้ผิวหนังชุ่มชื้น (emollient) และเป็นยาระบาย เพื่อจะไปหล่อเลี้ยงลำไส้ให้ลื่น
	ดอก ใช้ปริมาณพอสมควร ชงกับน้ำ นำมาแกงเลียงกินเพื่อบำรุงน้ำนม ถ้าไม่มีดอกก็ใช้ใบอ่อนแทนก็ได้ นอกจากนี้แล้วดอกชบา ยังทำให้เป็นหมันได้
	รากสด ใช้ประมาณ 1 กำมือ นำมาโขลกให้ละเอียด พอกรักษาพิษฝี และอาการพกบวม หรือใช้ต้มกับน้ำกิน เพื่อขับน้ำย่อยอาหาร เป็นยาเจริญอาหาร ในรากชบานั้นจะมีสารที่เป็นเมือก (mucilage) อยู่ ใช้ Althea แทนรากได้จะทำให้ชุ่มชื้น [1]  
- ตำรับยา 	1.  ใบ จะมีรสฝาดชุ่มคอ ใช้รักษาเลือดกำเดาออก คางทูมรักษาแผลบวมอักเสบ
2.	ดอก จะมีรสชุ่มคอ และเย็น ใช้ละลายเสมหะ รักษาอาการไอ เลือดกำเดาออก รักษาโรคบิด ตกขาว และแผลบวมอักเสบ
3.	รากสด ใช้พอกรักษาฝี รักษาอาการพกช้ำบวมเนื่องจากอักเสบ ใช้กินภายในเป็นยาขับน้ำย่อยอาหาร ทำให้อาหารมีรส รักษาประจำเดือนมาไม่ปกติ และรักษาอาการตกเลือด
4.	รากและเปลือก ทำให้ประจำเดือนมาปกติ รักษาอาการไอ ขับเสมหะ รักษาหลอดลมอักเสบ และมดลูกอักเสบ [1]