ดอก  ดอกเพศผู้และดอกเพศเมียรวมอยู่บนต้นเดียวกัน หรืออยู่ต่างต้นกัน. ดอกเพศผู้ ออกตามง่ามใบเป็นช่อสั้น ๆ, ยาวประมาณ 6 มม., ก้านช่อสั้นมาก, มีดอกช่อละประมาณ 3 ดอก, มีขน; กลีบรองกลีบดอกโคนเชื่อมติดกัน, ปลายแยกเป็น 4 กลีบ, รูปไข่, ยาวประมาณ 8 มม.; กลีบดอกสีขาว, โคนเชื่อมติดกัน, ปลายแยกเป็น 4 กลีบ, ยาว 8 – 12 มม., กลีบกว้างประมาณ 6 มม.; เกสรผู้มี 16 อัน, มีขน. ดอกเพศเมีย ออกเดี่ยว ๆ ตามง่ามใบ, ก้านดอกยาวประมาณ 12 มม., กลีบรองกลีบดอกและกลีบดอกมีจำนวนและลักษณะเหมือนดอกเพศผู้, แต่กลีบรองกลีบดอกขยายใหญ่ขึ้นเมื่อเป็นผล, มีเกสรผู้ฝ่อ 8 อัน; รังไข่รูปไข่, ภายในแบ่งเป็น 8 ช่อง, หลอดรับไข่มีขน, ปลายแยกเป็น 4 แฉก.
