ไม้พุ่ม, สูง 1 – 3 ม. ทุกส่วนเกลี้ยง. 
ใบ  มีรูปร่างหลายแบบ, ตั้งแต่รูปขอบขนานจนถึงรูปยาวแคบ; โคนใบมนหรือแหลม; ขอบใบเรียบหรือเป็นคลื่น; ปลายใบทู่; สีเขียวหรือลาย; มีเส้นแขนงใบประมาณ 10 คู่; ด้านใบยาว 3 – 5 ซม. 
ดอก  เล็ก, ออกเป็นช่อยาวที่ยอดและตามง่ามใบ, ช่อยาว 10 – 20 ซม., มีดอกจำนวนมาก, ดอกเพศผู้และดอกเพศเมียอยู่ต่างต้นกัน. ดอกเพศผู้ กลีบรองกลีบดอก 5 กลีบ, ยาวประมาณ 1.5 มม. กลม; กลีบดอก 5 กลีบ, กว้างมากกว่ายาว; ที่ฐานมีต่อม 5 ต่อม; เกสรผู้ 30 อัน. ดอกเพศเมีย  มีกลีบรองกลีบดอก 5 กลีบ, รูปไข่แกมสามเหลี่ยม, มีขนาดไม่เท่ากัน, ยาว 1 – 2 มม., โคนเชื่อมติดกัน; ไม่มีกลีบดอก; ที่ฐานมีเนื้อเป็นรูปวงแหวนล้อมรอบรังไข่; รังไข่รูปไข่, ปลายแหลม, เกลี้ยง, ท่อรังไข่แยกเป็น 3 อัน, ม้วนออก, ภายในมี 3 ช่อง. 
ผล  เป็นชนิดแก่แล้วแห้ง, เส้นผ่าศูนย์กลาง ประมาณ 9 มม., ยาว 7 มม., สีขาว เมล็ด ยาวประมาณ 6 มม. [6]