ลำต้นเล็กเรียว ที่ข้อมักมีมือพัน (tendril) เป็นเส้นยาว ส่วนปลายลำต้นแยก 2 แฉก ลำต้นที่เลื้อยยาวแตกกิ่งแขนงได้ บริเวณข้อของลำต้นที่ทอดนอนไปตามดินจะออกรากได้  ใบเป็นใบประกอบแบบฝ่าเมือออกสลับ ส่วนมากมีใบย่อย 5 ใบ แต่บางครั้งก็พบมีใบย่อย 3 หรือ 7 ใบได้ ก้านใบยาว 3-7 ซม. ใบย่อยรูปไข่หรือรูปรี ปลายและโคนใบแหลม ขอบใบหยักหรือเป็นคลื่น  ดอกเล็กสีเหลืองปนเขียว ดอกแยกเพศ กลีบเลี้ยงและกลีบดอกเล็ก มีอย่างละ 5 กลีบ ทีมีโคนกลีบติดกัน ปลายกลีบแหลม อับเรณู 5 อัน ก้นยอดเกสรเพศเมีย 3 อัน ปลายแยกเป็น 2 แฉก  ผลค่อนข้างกลม ขนาดเส้นผ่าศูนย์กลาง 4-7 มม. ผลแก่มีสีดำ มีเมล็ดเล็กมาก 1-3 เมล็ด ผิวขรุขระ