ไม้พุ่มขนาดเล็ก สูง 20-30 ซม. ใบเป็นใบเดี่ยว รูปไ่ข่แกมรูปหอก กว้าง 3-5 ซม. ยาว 6-10 ซม. โคนใบมน ปลายใบแหลม แผ่นใบสากคาย ขอบใบจักตื้น ก้านใบยาว 2-3 ซม. ดอกสีขาวนวล ออกเป็นช่อที่ปลายยอด แยกเพศอยู่บนช่อเดียวกัน ดอกเพศผู้ขนาด 8 มม. ขอบกลีบมีขนนุ่ม เกสรผู้จำนวน 15-25 อัน ดอกเพศเมียคล้ายดอกเพศผู้ แต่กลีบดอกจะสั้นกว่า ก้านชูเกสรยาวเรียว ปลายแยกเป็น 2 แฉก รังไข่มีขนปกคลุมแน่น ผลค่อนข้างกลม ขนาด 1 ซม. มี 3 พู มีขนปกคลุมแน่น เมื่อแก่แตก เมล็ดกลมแกมรี กว้าง 3-4 มม. ยาว 7-8 มม. 