ไม้ต้น, ขนาดกลางถึงขนาดใหญ่, สูง 15 – 30 ม., ผลัดใบ, ลำต้นตรง, กิ่งอ่อนเกลี้ยง, เรือนยอดเป็นพุ่มกลม; เปลือกหนา, สีน้ำตาลหรือเทา, เป็นสะเก็ดหนา และแตกเป็นร่องตามยาว. 
ใบ  รูปขอบขนานแคบ ๆ , กว้าง 3.5 – 4 ซม., ยาว 8 – 10 ซม., โคนใบมน; ปลายมนหรือหยัก, ปลายสุดเป็นติ่งสั้น ๆ; ขอบใบมักเป็นคลื่น; เนื้อใบเกลี้ยงเป็นมัน, มีเส้นแขนงใบ 15 – 20 คู่ และโค้งขนานไปสู่ขอบใบ; ก้านใบยาว 2 – 2.5 ซม. 
ดอก  สีขาว, กลิ่นหอมจัด, ออกเป็นช่อใหญ่ตามปลายกิ่งหรือเหนือรอยแผลใบ; กลีบรองกลีบดอกเกลี้ยง, สีคล้ำ, มี 5 กลีบ, ขอบหยักเป็นฟันเลื่อย; กลีบดอก 5 กลีบ, บิดเวียนกัน; เกสรผู้ 15 อัน; รังไข่มี 3 ช่อง, แต่ละช่องมีไข่อ่อน 2; ก้านดอกยาว 1.5 ซม. 
ผล  รูปกระสวยปลายแหลม, กว้างประมาณ 1.2 ซม., ยาว 2 ซม., ปีกยาว 3 ปีก, กว้างประมาณ 1 ซม., ยาว 8 ซม., ปีกสั้น 2 ปีก, ยาวประมาณ 3 ซม., มีเส้นปีก ๆ ละ 10 เส้น. [6]