ไม้เถา, ลำต้นเป็นร่อง, มีขนประปราย; มือเกาะมี 2 – 3 แขนง. 
ใบ  เดี่ยว, เรียงสลับกัน, รูปกลมหรือคล้ายรูปไต, กว้าง 8 – 12 ซม., ยาว 7 – 10 ซม.; โคนใบเว้าลึกเป็นรูปหัวใจ, ขอบใบหยักเป็นรูปซี่ฟันและมีรอยเว้าลึก, ทำให้เป็น 5 แฉก; ปลายใบแหลมหรือกลม, เส้นใบออกจากจุดเดียวกันที่โคนใบ 5 เส้น; มีขนทั้ง 2 ด้าน, แต่ขนด้านล่างยาวกว่าด้านบน; ก้านใบเล็ก, ยาว 2 – 7 ซม., มีขน. 
ดอก  ดอกเพศผู้และดอกเพศเมียอยู่ต่างต้นกัน. ดอกเพศผู้ ออกเป็นช่อ, ยาว 6 – 16 ซม, ก้านดอกเล็กคล้ายเส้นด้าย, มีขนเล็กน้อย; กลีบรองกลีบดอกโคนเชื่อมติดกัน, ปลายแยกเป็น 5 กลีบ, ยาว 15 – 16 มม., กลีบยาว 1.5 มม.; กลีบดอก 5 กลีบ, รูปไข่แกมสามเหลี่ยมยาว 7 มม., มีเส้น 3 เส้น, กลีบอยู่ชิดกัน; เกสรผู้ 3 อัน, รูปทรงกระบอก กว้าง 1.5 มม., ยาว 3 มม., ดอกเพศเมีย ออกเดี่ยว ๆ, ก้านดอกยาว 3 – 12 มม., กลีบรองกลีบดอกและกลีบดอก, มีลักษณะเหมือนดอกเพศผู้, รังไข่รูปยาวรี, มีขนยาวนุ่ม, ท่อรังไข่เล็กเหมือนเส้นด้าย, ยาว 16 – 18 มม. 
ผล  รูปกลมยาว, หัวท้ายแหลม, กว้าง 3.5 – 4 ซม., ยาว 5 – 6 ซม., สีเขียว, มีลายสีขาวตามยาวของผล, มีขนสีแดง ทั่วผล. เมล็ด มี 8 – 10 เมล็ด, รูปขอบขนาน, ขอบเป็นคลื่น, ปลายมน, โคนสอบแคบ, กว้าง 5 – 6 มม, ยาวประมาณ 13 มม. [6]