เป็นพืชล้มลุกอายุเพียง 1 ปี สูงประมาณ 1-2 เมตร ลำต้นตั้งตรง ลักษณะทรงพุ่มเจริญเติบโตรวดเร็ว มีขนอ่อนๆปกคลุม กลิ่นเฉพาะตัว 
ใบ เป็นใบประกอบ ออกแบบสลับ ขอบใบหยักเป็นซี่ห่างๆ คล้ายฟันเลื่อยมีขนอ่อนๆ ใบย่อยขนาดไม่เท่ากัน อาจเล็กเรียว หรือกลมใหญ่ ปลายใบแหลม ใบกว้าง 2-5 เซนติเมตร ยาว 3-10 เซนติเมตร ก้านใบยาวประมาณ 1-1.5 เซนติเมตร ดอกเป็นช่อ ออกที่บริเวณซอกใบ ดอกย่อย 6-12 ดอก บางพันธุ์อาจมีได้ 30-100 
ดอก ดอกขนาดเล็ก เส้นผ่านศูนย์กลางประมาณ 2 เซนติเมตร กลีบดอกมีสีเหลืองเชื่อมติดกันเป็นรูปกรวย (corolla tube) ส่วนปลายกลีบจะแยกจากกัน (corolla lobe) เป็นแฉก 5-6 แฉก เกสรตัวผู้ประมาณ 5-6 เกสรตัวเมีย 1 ติดอยู่ภายในหลอดดอก กลีบเลี้ยง (sepal) สีเขียวประมาณ 5-6 กลีบ ก้านดอกยาวประมาณ 1-1.5 เซนติเมตร 
ผล เป็นผลเดี่ยว มีรูปร่างและสีต่างกัน ขนาดเล็กประมาณ 3 เซนติเมตรจนถึงใหญ่ประมาณ 10 เซนติเมตร รูปร่างมีทั่งกลม กลมแบบ หรือกลมรี ผิวบางเป็นมัน ผลดิบมีสีเขียวหรือเขียวอมเทา เมื่อสุกจะมีสีเหลือง สีส้ม หรือสีแดง เนื้อภายในฉ่ำด้วยน้ำรสเปรี้ยว มีเมล็ดเป็นจำนวนมาก เมล็ด รูปไข่สีน้ำตาลอ่อน แบน กว้าง 2-4 มิลลิเมตร ยาว 3-5 มิลลิเมตร ภายใน 1 ผลมีประมาณ 250 เมล็ด [3]