ไม้ต้น, ขนาดกลางถึงขนาดใหญ่, สูง 20 – 30 ม., ผลัดใบ, ลำต้นเปลาตรง, กิ่งอ่อนมีรอยแผล, ใบเห็นชัด; เปลือกหนาสีน้ำตาลปนเทาอ่อน, แตกเป็นร่องลึกไปตามยาวลำต้น; เรือนยอดเป็นพุ่มกลม, กิ่งแขนงมักคดงอ, เนื้อไม้สีน้ำตาลแกมแดง. 
ใบ  รูปไข่, กว้าง 15 – 28 ซม., ยาว 15 – 40 ซม., เนื้อใบหนา, เกลี้ยงหรือมีขนกระจายห่าง ๆ ; โคนใบหยักเว้าเป็นรูปหัวใจ; ขอบใบจักเป็นคลื่น; ปลายใบสอบ; เส้นแขนงใบมี 10 – 15 คู่; ก้านใบยาว 3 – 10 ซม., ใบอ่อนสีน้ำตาบแกมแดง, กาบหุ้มยอดอ่อนมีขนสั้น ๆ, สีเทา. 
ดอก  สีม่วงแดง, ออกเป็นช่อเดี่ยว, ตามง่ามใบตอนปลายกิ่ง; ด้านนอกของกาบหุ้มช่อดอกอ่อน, มีขนยาวหนาแน่น, โคนกลีบรองกลีบดอกติดกันเป็นรูปกรวย, มีสันเตี้ย ๆ 5 สันตามยาว, ปลายแยกเป็น 5 แฉก, ยาว 2 แฉก, สั้น 3 แฉก; กลีบดอกมี 5 กลีบ, โคนกลีบประสานเหลื่อมกัน, ปลายบิดเวียนตามกันเหมือนกังหัน; เกสรผู้ 30 อัน. 
ผล  รูปกรวย, ส่วนที่ติดกับปีกพองโตและเป็นพู 5 พู, แล้วค่อย ๆ สอบเรียวไปสู่ขั้ว, มีปีกยาว 2 ปีก, สั้น 3 ปีก, ปีกยาวกว้าง 2.5 – 3.5 ซม., ยาว 10 – 15 ซม., เส้นปีกตามยาวมี 3 เส้น. [6]