ไม้ต้น, ขนาดกลางถึงขนาดใหญ่, สูง 10 – 20 ม., ผลัดใบ, เรือนยอดเป็นพุ่มกว้าง ๆ , เปลือกสีน้ำตาลปนเทา, แตกเป็นร่องและเป็นสะเก็ดหนา, มันตกจันสีเหลืองขุ่น, กะพี้สีน้ำตาลอ่อน, แก่นสีเข้ม. 
ใบ  รูปขอบขนานหรือรูปไข่กลับ, กว้าง 4 – 7 ซม., ยาว 10 – 16 ซม., เนื้อใบหนา, ใบอ่อนมีขนประปราย, ปลายใบ และโคนใบมน, เส้นแขนงใบมี 12 – 15 คู่. 
ดอก  เล็ก, สีขาว, ออกเป็นช่อตามปลายกิ่ง; ช่อดอกมีขนนุ่ม, ก้านดอกสั้นมาก; กลีบรองกลีบดอก 5 กลีบ, ชายกลีบซ้อนทับกัน; กลีบดอก 5 กลีบ, เรียงเวียนไปทางเดียวกัน; เกสรผู้มี 20 – 25 อัน, อับเรณูรูปไข่รี ๆ , รังไข่มี 3 ช่อง, แต่ละช่องมีไข่อ่อน 2. 
ผล  รูปไข่ปลายแหลม, ปีกยาว 3 ปีก, รูปไข่กลับรี ๆ หรือรูปใบพาย, กว้าง 1 ซม., ยาว 6 ซม., แต่ละปีกมีเส้นตามยาว 9 เส้น. [6]