

ไม้ล้มลุกทอดเลื้อยไปตามพื้น ค่อนข้างอวบน้ำ ใบเป็นใบเดี่ยวรูปไข่กว้างถึงเกือบกลม กว้าง 0.8-3.5 ซม. ยาว 0.5-4 ซม. โคนใบรูปหัวใจหรือเว้า ปลายใบแหลมหรือมน ขอบใบจัก ก้านใบสั้น ดอกมีสีม่วง ขอบกลีบสีขาว เป็นดอกเดี่ยว ออกตามซอกใบ กลีบดอก 5 กลีบ ปลายแหลม 3 กลีบ มีขนาดใหญ่ อีก 2 กลีบขนาดเล็กกว่า เรียงตัวเป็นรูปคล้ายครึ่งวงกลม เกสรผู้ 5 อัน โคนเชื่อมติดกัน ผลสีม่วงเข้มรูปรีหรือกลม กว้าง 5-13 มม. ยาว 6-16 มม. เมล็ดแบนรีสีน้ำตาล ขนาดประมาณ 1 มม.