กาเรการ่อนเป็นกล้วยไม้อาศัยเกาะต้นไม้อื่น ลำต้นเกาะรวมกันเป็นกระจุกแน่น รากออกแข็งชี้ขึ้นไปในอากาศ ใบเดี่ยว ออกเรียงสลับ รูปขอบขนาน กว้าง 2 เซนติเมตร ยาว 30-50 เซนติเมตร โคนใบสอบปลายใบเว้าเล็กน้อย แผ่นใบเรียบหนา แข็ง ดอกออกเป็นช่อสายห้อย ลงออกที่โคนต้น ช่อดอกยาว 30-50 เซนติเมตร ดอกสีเหลือง กลีบเลี้ยงมี 2-3 กลีบ กลีบ
ดอกสั้นมีแถบสีม่วงหรือสีน้ำตาลอมแดงขอบขาว รูปแถบเกสรเพศผู้สีเหลือง ผลรูปทรงกระบอก แบ่งเป็นพู 5 พู ผิวเรียบ สีเขียวอมเหลือง ผลแห้งแตกอกได้
