ไม้พุ่ม สูง 40 – 100 ซม., มีน้ำยางมาก; ลำต้นหักงอไปมาทำให้เป็นรูปซิกแซก, สีเขียว, ผิวเรียบ. 
ใบ  เดี่ยว, เรียงสลับกันซ้ายขวาในระนาบเดียวกัน, รูปไข่, กว้าง 2.5 – 5 ซม., ยาว 3.5 – 7 ซม.; ฐานใบกลม, มน, หรือแหลม; ขอบใบเรียบ หรือเป็นคลื่น; ปลายใบมนหรือแหลม; เส้นใบมองเห็นไม่ชัด, เนื้อใบหนา; ด้านล่างมีขนอ่อน, เส้นเล็ก, ปกคลุมบาง ๆ ทั่วไป; ก้านใบยาว 2 – 7 มม.; หูใบมีลักษระเป็นตุ่มกลมเล็ก ๆ 2 ตุ่มอยู่สองข้างโคนก้านใบ, ร่วงง่าย, ต้นจะสลัดใบทิ้งหมด หรือเกือบหมดก่อนออกดอก. 
ดอก  สีแดง, ออกเป็นช่อตามลำต้น, ที่ยอดและตามกิ่งแขนงสั้น ๆ ใกล้ยอด, ดอกเพศผู้และดอกเพศเมียอยู่บนต้นเดียวกัน; ก้านช่อยาว 3 – 20 มม., มีขน; ช่อดอกยาว 1 – 2.5 ซม., ใบประดับด้านนอกมีขนสั้นปกคลุมหนาแน่น, ก้านดอกไม่มีขน; ดอกมีลักษณะคล้ายรองเท้าหรือเรือ, มี 5 กลีบ, เรียงเป็นสองชั้น, ชั้นในมี 3 กลีบ, สั้น และแคบกว่ากลีบชั้นนอก, มีขนละเอียด; ที่ฐานด้านนอกมีต่อมน้ำหวานรูปกระทะคว่ำ 1 ต่อม, ด้านในมีต่อม 2 หรือ 4 ต่อม เรียงเป็นคู่; ที่ปลายมีแถบยาวหนึ่งแถบอยู่ตรงช่องระหว่างกลีบใหญ่ชั้นนอกสองกลีบ; เกสรผู้สั้น, ขณะที่ดอกกำลังบานอับเรณูจะหันหน้าออก; รังไข่มี 3 ช่อง, มีไข่อ่อนช่องละ 1 หน่วย, ท่อรับไข่มี 1 อัน, ปลายท่อแยกเป็น 3, แต่ละอันแยกเป็น 2 แฉก. 
ผล  เป็นชนิดแห้งแล้วแตก. [6]