เป็นพืชอิงอาศัย เกาะอยู่บนเปลือกต้นของไม้ใหญ่ ทั้งต้นสีเขียวอมเหลือง ลำต้นเป็นเหง้าเลื้อย ปลายยอดเหง้าปกคลุมด้วยเกล็ดเป็นแผ่นบาง สีน้ำตาล เจริญเติบโตออกใบใหม่ตลอดทั้งปี ใบกาบตอนบนชูตั้งขึ้นเป็นตะกร้า ใบเป็นแผ่นกว้าง หนา ผิวเป็นเงามัน ขนที่ผิวใบมองเห็นไม่ชัด แผ่นใบสีเขียวอ่อน ตอนล่างห่อหุ้มเหง้าและระบบรากแน่น แผ่โอ้มอ้อมไปทางด้านหลัง แผ่นใบหนาได้ถึง 1.5 ซ.ม. ส่วนใบด้านบนหยักลึกเป็นแฉกคู่ ไม่เป็นระเบียบ ปลายยอดแฉกมนกลม เส้นใบหลักแตกแขนงเป็นคู่ๆ และนูนทั้งสองด้านของผิวใบ เส้นใบย่อย จรดโค้งเข้าหากัน มองเห็นไม่ชัด