- ผลสุก รับประทานได้, ใบ ใช้ทำห่อนึ่ง(คนเมือง)
- ผล ฝานเป็นแผ่นตากแห้งใช้ต้มน้ำดื่มรักษาโรคความดันโลหิตสูง(คนเมือง)
	- สรรพคุณความเชื่อ
	  ตำราไทยโบราณเชื่อว่า ยอเป็นพืชกลุ่มรสร้อน แก้อาการมือเท้าไม่มีความรู้สึก เหมาะกับคนที่เป็นอัมพฤกษ์ อัมพาต แก้หวัด ฤทธิ์เพิ่มภูมิคุ้มกัน และมีความเชื่อว่าส่วนที่ได้จากยอมีสรรพคุณดังนี้
  	ราก เป็นยาระบาย สรรพคุณยาไทยเชื่อว่า รากยอ เป็นยาระบายอ่อนๆ สำหรับคนมีอาการท้องผูกหรือริดสีดวงทวารหนัก จะถ่ายสะดวก ริดสีดวงหายเร็ว อินเดียใช้รากยอเป็นยาถ่าย
	  เปลือกต้น อินเดียเชื่อว่า เป็นยาฝาดสมาน ใช้ต้มน้ำดื่ม ชาวมาเลเซียต้มดื่มแก้ไข้จับสั่น 
	  ใบ แก้ท้องร่วง แก้ไข้ แก้จุดเสียดแน่น ท้ออืดเฟ้อ ท้องผูก ชาวฟิลิปปินส์ ใช้ใบสดรักษาแผลเปื่อย ข้ออักเสบ ชาวอินเดียใช้เป็นยาสมานแผล ยาบำรุงกำลัง ชาวมาเลเซีย ใช้ใบปิ้งไฟให้ร้อนวางบนอกหรือท้อง เพื่อลดอาการไอ ตับไต คลื่นไส้และเป็นไข้ [3]