ดอก  ออกเป็นช่อที่ยอดหรือตามปลายกิ่ง, ตั้งตรง, สีเขียว หรือม่วงแดง, มีทั้งดอกเพศผู้และดอกเพศเมียอยู่บนช่อเดียวกัน. ดอกเพศผู้ อยู่ตอนบน, กลีบรองกลีบดอกบาง, แยกเป็น 3 – 5 แฉก; เกสรผู้จำนวนมาก; ก้านเกสรติดกันเป็นกระจุกหรือแยกเป็นกลุ่ม ๆ , อับเรณูรูปค่อนข้างกลม. ดอกเพศเมีย อยู่ส่วนล่างของช่อดอก, ก้านดอกยาวกว่าดอกเพศผู้; กลีบรองกลีบดอกเชื่อมติดกันคล้ายกาบ, ปลายมี 5 หยัก, หลุดร่วงง่าย; รังไข่มี 3 อัน, แต่ละอันภายในมี 3 ช่อง, มีไข่อ่อนช่องละ 1 หน่วย
