ไม้ล้มลุก ลำต้นตรง สูง 1-2 ม. ตามกิ่งมีขนนุ่มหรือค่อนข้างเกลี้ยง 
ใบ  เดี่ยว เรียงเวียนห่าง รูปใบหอก กว้าง 4-10 มม. ยาว 2-5 ซม. ปลายใบแหลม หรือเรียวแหลม โคนใบกลมหรือมน ขอบใบจักฟันเลื่อย ผิวใบมีขนรูปดาวประปราย หรือเกลี้ยงทั้ง 2 ด้าน ก้าบใบยาว 4-6 มม. มีขนนุ่ม หูใบรูปเส้นด้าย ยาว 7-10 มม. ติดทน 
ดอก  สีเหลือง ออกเดี่ยว หรือคุ่ตามง่ามใบก้านดอกยาว 4-12 มม. มีขน มีข้อต่ออยู่กลางก้าน กลีบเลี้ยงโคนติดกันเป็นรูปถ้วยตื้นๆ ยาวประมาณ 6 มม. ปลายแยก 5 แฉก ปลายแฉกเรียวแหลม ดอกบานกว้าง 8-10 มม. กลีบดอกรูปไข่กลับ ปลายกลีบกลมโคนสอบแคบ ยาว 6-7 มม. มีขน เกสรเพศผู้ติดกันเป็นหลอด ยาวประมาณ 4 มม. มีขนแข็งประปราย ก้านชูอับเรณูเรียวเล็ก อับเรณูสีเหลือง  
ผล  แบบผลแห้งแตก รูปค่อนข้างกลม ประกอบด้วย 4-9 ซีก ส่วนมากมี 5-6 ซีก ยาว 3.5 มม. ปลายมีหนามสั้น 2 อัน ผิวมีลาย [8]