ไม้เถาเลื้อย มีรากที่ทำหน้าที่ยึดเกาะ เกิดบริเวณข้อและลำต้นทรงกระบอก บริเวณข้อโป่งออก 
ใบ   เป็นใบเดี่ยวสีเขียว ออกแบบสลับกัน ใบยาว 3-20 ซม. กว้าง 2-13 ซม. ใบที่อยู่ทางด้านล่างมีลักษณะเป็นรูปไข่ (ovate) หรือรูปหอก (lanceolate) ส่วนใบที่อยู่ทางด้านยอดมีลักษณะเป็นรูปกลมแกมขอบขนานรีรูปไข่ (oblong-oval) หรือกลมรีแกมขอบขนาน (oblong) ฐานใบเป็นรูปหัวใจ หรือรูปลิ่ม สองด้านไม่เท่ากัน ขอบใบเรียบ ปลายใบเรียวแหลม เนื้อใบหลายหนัง เส้นใบออกจากฐานใบ 3-5 เส้น ก้านใบของใบที่อยู่ทางด้านล่างยาว 1.5-3 ซม. ส่วนก้านใบของใบที่อยู่ทางด้านบนยาว 0.5-1.5 ซม. ใบเลี้ยงเป็นแผ่นบางๆ หุ้มตา มีความยาวประมาณ 1-1.5 ซม. 
ดอก  เป็นช่อแบบ spike ทรงกะบอกปลายมน ออกตรงข้ามกับใบ ดอกย่อยไม่มีก้านดอก ก้านช่อดอกยาว 0.7-2 ซม. อาจเป็นดอกสมบูรณ์เพศ หรือดอกไม่สมบูรณ์เพศ ช่อดอกตัวผู้ยาว 2.5-8.5 ซม. มีเกสรตัวผู้ที่มีขนาดสั้นมาก 2-3 อัน ช่อดอกตัวเมียยาว 1.7-3 ซม. มีเกสรตัวเมียที่มีขนาดสั้น 2-3 อัน 
ผล  อัดแน่นเป็นผลรวม ผลอ่อนสีเขียว ผลแก่มีสีแดง เมล็ดมีขนาดเส้นผ่านศูนย์กลาง 2-2.5 มม.  [3]