ไม้พุ่ม หรือ ไม้ต้น ขนาดเล็ก, สูงไม่เกิน 6 ม, ทุกส่วนมีขนคล้ายขนสัตว์, สีขาวอมน้ำตาลอ่อน ๆ ปกคลุมหนาแน่น; ใบอ่อนสีชมพู. 
ใบ  เดี่ยว, เรียงแบบบันไดเวียน, รูปไข่ป้อม ๆ หรือ ค่อนข้างกลม, มักจะมีแฉกตื้น ๆ 3 แฉก, กว้าง 7.5 – 30 ซม., ยาว 8.5 – 35 ซม.; ปลายใบและปลายแฉกเรียวแหลมเป็นหางยาว; ขอบใบหยักตื้นและห่าง; โคนใบกลม; เส้นแขนงใบ 7 – 10 คู่, นูนเด่นทางด้านล่างของใบ, ด้านบนมีขนเป็นรูปดาว และจะค่อย ๆ หลุดร่วงไป เมื่อใบแก่, สีเขียวอ่อน หรือเขียวอมเหลือง; ก้านใบติดแบบใบบัว, ยาว 5 – 25 ซม., อ้วน. 
ดอก  ออกเป็นช่อตามปลายกิ่งและง่ามใบใกล้ยอด, สีแดงอมเหลือง; ดอกเพศผู้และดอกเพศเมียอยู่บนต้นเดียวกัน. ดอกเพศผู้ ช่อดอกยาว 11 – 36 ซม.; ก้านดอกยาว 3 – 4 มม.; กลีบดอก 4 – 6 กลีบ, งอ, รูปขอบขนาน, ปลายแหลม, ยาว 3.5 มม.; เกสรผู้ 75 – 85 อัน. ดอกเพศเมีย ช่อดอกยาวประมาณ 9 ซม., ก้านดอกยาว 2 มม., กลีบดอก 4 – 5 หยัก, ยาว 3 มม.; รังไข่สีแดงสดใส, ภายในมี 4 – 6 ช่อง, ท่อรังไข่สีเหลืองมี 4 อัน, ปลายท่อแบน, ปลายแหลม, ยาว 3.5 – 4.5 มม. 
ผล  กลม, เส้นผ่าศูนย์กลางประมาณ 15 มม., มีขนรูปดาว, สีน้ำตาลอ่อน, ปกคลุมหนาแน่นคล้ายขนสัตว์, มี 4 – 6 ช่อง, แก่จะแตก. เมล็ด มีเมล็ดสีดำช่องละหนึ่งเมล็ด, ยาว 5.5 – 6 มม. [6]