พืชล้มลุก, ลำต้นตั้งตรง. 
ใบ  เป็นใบเดี่ยว, เรียงสลับกัน, ใบที่อยู่โคนต้นมีขนาดกว้างกว่าใบที่อยู่ตอนบน; ใบกว้าง 6 – 12 ซม., ยาว 20 – 50 ซม.; ขอบใบเรียบ, เนื้อใบบาง, สีเขียว, มีขนบ้างประปราย; ผิวเป็นมัน; ก้านใบสีขาว, เป็นกาบใหญ่. 
ดอก  ออกเป็นช่อตรง, ยาวประมาณ 1 ซม.; กลีบรองกลีบดอก 4 กลีบ; กลีบดอก 4 กลีบ, สีเหลืองอ่อน, โคนกลีบสอบแคบจนดูคล้ายก้าน; เกสรผู้ 6 อัน, 4 อันยาวอยู่วงในและ 2 อันสั้นอยู่วงนอก; อับเรณูมี 2 ช่อง, เมื่อแก่จะแตกตามยาว; รังไข่มี 2 ช่อง, เชื่อมติดกัน, ท่อรับไข่สั้น, ปลายแยกเป็น 2 แฉก. 
ผล  เป็นฝัก, ยาว 3 – 6 ซม., ปลายเป็นจงอยยาว, แต่สั้นกว่าตัวผล, แก่จัดจะแตกออก 2 ข้าง, เมล็ดกระจายได้ไกล.