ดอก  ออกเป็นช่อที่ยอด หรือที่ปลายกิ่ง ยาว 8 – 10 ซม. ริ้วประดับรูปไข่ หรือรูปหัวใจ ปลายแหลม ขอบมีขน ยาว 2 – 3 มม. ก้านดอกโค้ง ยาว 3 – 4.5 มม. มีขนยาว 2 – 3 มม. กลีบเลี้ยงยาวประมาณ 2.5 มม. เชื่อมติดกันเป็นหลอด ปลายแยกเป็นปาก ปากบนใหญ่กว้างและแบน ปากล่างแยกเป็นแฉกแหลม 4 แฉก แฉกกลาง 2 แฉก ยาวกว่าแฉกข้าง ด้านนอกมีต่อมและมีขน ด้านในเกลี้ยง  กลีบดอก สีขาวอมม่วง หรือสีม่วง เชื่อมติดกันเป็นรูประฆัง ปลายแยกเป็นปาก ปากบนมีแฉกมน ๆ 4 แฉก ขนาดเกือบเท่ากัน ปากล่างโค้งลง แบน ขอบเรียบ เกสรเพศผู้มี 2 คู่ คู่บนยาวกว่าคู่ล่าง ก้านเกสรไม่ติดกัน ที่โคนก้านคู่บนมีติ่งสั้น ๆ และมีขน 
