ต้น เป็นพรรณไม้พุ่มเลื้อย มีความสูงประมาณ 2-10 เมตร ลักษณะเนื้อไม้เป็นสีน้ำตาลแดง 
ใบ  เป็นใบเดี่ยว ใบมีลักษณะเป็นรูปไข่หรือรูปรี โคนใบสอบเข้าหากันมน ส่วนปลายใบแหลมหรือมน ริมขอบใบหยักละเอียดเป็นฟันเลื่อย หลังใบมีพื้นผิวเรียบ ใต้ท้องใบจะมีเส้นใบมี 5-8 คู่ เห็นได้ชัด ขนาดของใบกว้างประมาณ 1-2.5 นิ้ว ยาวประมาณ 2-6 นิ้ว มีก้านใบยาวประมาณ 0.5-1.5 ซม. ดอก ดอกออกเป็นช่อ ยาวประมาณ 4-8 นิ้ว ซึ่งออกอยู่บริเวณปลายยอด ลักษณะของดอก  มีทั้งดอกเพศผู้และเพศเมีย ซึ่งจะมักแยกกันคนละต้น ลักษณะของดอกเพศผู้ กลีบของกลีบดอกมี 5 กลีบ โคนกลีบดอกจะเชื่อมติดกันเป็นรูประฆัง ปลายกลีบดอกแยกออกเป็นแฉก รูปค่อนข้างกลม มีขนขึ้นประปราย ฐานดอกเป็นรูปถ้วยนูน ตรงกลางดอกมีเกสรตัวผู้มี 5 อัน ยาวราว 2-2.5 มม. สำหรับดอกเพศเมียจะมีลักษณะฐานดอกและกลีบรองกลีบดอก จะเหมือนกับดอกเพศผู้ แต่ตรงกลางดอกมีเกสรตัวเมียยาวราว 2-2.5 มม. ยอดเกสรมี 3 พู ผล มีลักษณะค่อนข้างกลม ปลายผู้มียอดตัวเมียติดอยู่ ผล มีขนาดกว้างประมาณ 5-8 มม. ยาวประมาณ 5-10 มม. แต่พอผลแก่เต็มที่เกสรที่อยู่ปลายผลจะหลุดออก 
ผล  แตกออกเป็นห้อง 3 ห้อง เมล็ด เนื้อหุ้มเมล็ดมีสีแดง เมล็ดเป็นรูปรี มีความกว้างราว 2-3 มม. ยาวราว 3.5-5 มม. [1]