ลำต้นเป็นเถาเลื้อยพัน มีขนสั้นๆ เล็กน้อย เส้นผ่าศูนย์กลางลำต้น 1.3-2.0 มิลลิเมตร ใบเดี่ยว เรียงตรงกันข้าม ใบรูปไข่กลับ  รูปขอบขนานแกมรูปไข่  กว้าง 1.5-1.7 เซนติเมตร ยาว 3.8-4.8 เซนติเมตร ก้านใบยาว 0.2-0.3 เซนติเมตร หน้าใบและหลังใบมีขนสั้นๆ สีขาวปกคลุมหนาแน่น ใบนุ่ม  ดอกออกตามซอกใบ ช่อดอกแบบช่อกระจุก  ดอกย่อย 5-6 ดอก กลีบเลี้ยง 5 กลีบ สีเหลืองอมส้ม กลีบดอก 5 กลีบ สีชมพูอ่อนหรือชมพูอมส้ม  เกสรเพศผู้ 5 อันและมีรังไข่เหนือวงกลีบ ออกดอกเดือนมีนาคมถึงเดือนเมษายน