- ฝักอ่อนและแก่ รับประทานได้(ม้ง)    
- ใบ ตากแห้งใช้เข้ายาห่มตำรับไทลื้อ บำรุงร่างกายผิวพรรณ(ไทลื้อ)
- เปลือกต้น ตากให้แห้งสับให้ละเอียดผสมในไส้บุหรี่ ลด ความขื่นของยาสูบ(กะเหรี่ยงเชียงใหม่)
- สรรพคุณความเชื่อ
  	ถ่ายพยาธิ ลดความดัน ท้องผูก แก้หวัด ท้องเดิน เริมและงูสวัด ไอเสมหะ แก้ร้อนใน ลดอาการแพ้ อักเสบบวม แมลงสัตว์กัดต่อย ขับน้ำนม รักษาเหา ปรับสภาพผิวให้สมดุล
	  ถ่ายพยาธิ เมล็ดแก่มาคั่วให้เกรียม กะเทาะเปลือก เอาเนื้อในเมล็ดแช่น้ำเกลือจนนุ่ม รับประทานครั้งละ 20-30 เมล็ด ถ่ายพยาธิตัวกลมและพยาธิเส้นได้
	  ลดความดัน ดอกสดไม่จำกัด แกงส้ม หรือต้มกับปลาสลิดรับประทาน
	  ท้องผูก เนื้อมะขามเปรี้ยวในฝักที่แก่จัด 10-20 ฝัก (70-80 กรัม) จิ้มเกลือรับประทาน หรือดื่มน้ำตามมากๆ หรือคั้นน้ำใส่เกลือเล็กน้อยดื่มเป็นน้ำมะขาม
	  แก้หวัด ต้มน้ำให้เดือด ทุบหัวหอมแดงประมาณ 7-8 หัว ใบมะขามอ่อนและแก่ลงไป สูดดมควันไอร้อนพอทนได้ สูดเข้าสูดออกประมาณ 5 นาที เอาหัวหอมกับใบมะขามอุ่นๆ โกรกศรีษะ
	  ท้องเสีย รากมะขาม 1 กำมือ ต้มกับน้ำพอประมาณ จนเดือดแล้วดื่ม 1 ถ้วยกาแฟ จะบรรเทาอาการ หรือเปลือกต้น 1-2 กำมือ ต้มกับสารละลายอิ่มตัวของแคลเซียมไฮดรอกไซด์กรองดื่ม
	  เริ่มและงูสวัด เปลือกต้นฝนฝาละมีหม้อดินกับน้ำทาแผล
	  ทำความสะอาดแผล เปลือกต้นและเมล็ดต้มกับน้ำ ทำความสะอาดแผลและช่วยปรับสภาพผิวให้สมดุล
	  ไอเสมหะ เนื้อในฝักแก่ หรือมะขามเปียกจิ้มเกลือรับประทานพอสมควร ทำเครื่องดื่ม มะขามเปียก 1/3 ถ้วย เติมเกลือป่นตามชอบ จิบบ่อยๆแก้ไอขับเสมหะ [3]