- ผล ใช้เพิ่มรสชาติอาหารประเภทต่างๆ ให้มีรสเผ็ด เช่น แกง ต้มยำ ยำ ผัด(คนเมือง,เมี่ยน,กะเหรี่ยงเชียงใหม่,ปะหล่อง)
- สรรพคุณความเชื่อ
	  พริกสด พริกแห้ง พริกป่น พริกดองช่วยเจริญอาหาร แก้อาเจียน บิด ขับเหงื่อ ขับลม เป็นเครื่องเทศ เครื่องแต่งสี กลิ่น รส ที่มีบทบาทสำคัญมากในอาหารไทยแทบทุกชนิด ทั้งน้ำพริก แกง ผัด ยำ ต้ม หมก หลน รวมทั้งซอส น้ำจิ้มปรุงรสต่างๆ ใช้ตกแต่งอาหารให้ดูสวยน่ารับประทาน และแต่งสี กลิ่น รส เครื่องดื่มและเหล้า [3]  
	  แก้เคล็ดขัดยอก ฟกช้ำดำเขียว กลาก หิต บรรเทาอาการปวดเมื่อย ลดอาการไขข้ออักเสบ ปวดบวม ใช้ผลพริกขี้หนูดองสุราหรือบดผสมวาสลิน 5 ส่วนในพริก 1 ส่วน ใช้ทาถูนวดบริเวณที่เป็น [3]  
	  แก้เส้นเอ็นพิการ แก้ปวดเมื่อย ขับปัสสาวะ ใช้ต้นสุกเป็นถ่านแช่น้ำดื่ม [3]  
	  ใบแก้อาการคันจากมดคันไฟ [3]  
	  ยอดอ่อนของพริก รับประทานโดยลวกเป็นผักแกล้มกับน้ำพริก หรือนำมาปรุงเป็นอาหาร ประเภทแกงจืด แกงเลียง ส่วนผลทั้งสดและแห้งมักใช้เป็นเครื่องปรุงรสและแต่งสีแต่งกลิ่นเพื่อให้มีสีสันสวยน่ารับประทานและมีรสชาติอร่อยขึ้น เช่น แกงเผ็ดต่างๆ แกงเขียวหวานเป็นต้น [3]