ต้น	  เป็นพรรณไม้ยืนต้น ขนาดกลาง ลำต้นมีความสูงประมาณ 20 เมตร
ใบ  	ใบเป็นประกอบ มีใบย่อยประมาณ 7 – 9 ใบ ลักษณะของใบย่อยเป็นรูปรียาว ปลายใบมีติ่งแหลม ส่วนโคนใบกลมมน ขนาดของใบยาวประมาณ 2 – 4.5 นิ้ว กว้างประมาณ 1 – 2.5 นิ้ว ใบอ่อนมีขนขึ้นประปราย แต่พอแก่ขนก็จะหลุดไป เป็นใบเรียบเกลี้ยง ใต้ท้องใบจะเห็นเส้นใบเป็นรูปตาข่ายเห็นได้ชัด ก้านใบยาวประมาณ 1 ซม.
ดอก  	ดอกออกเป็นช่อกระจายอยู่ตามบริเวณง่ามใบ ลักษณะของดอกมีกลีบดอก และกลีบรองกลีบดอกมีอย่างละ 5 กลีบ มีเป็นสีเขียว กลางดอกก็จะมีเกสรตัวผู้ประมาณ 10 อัน และเกสรตัวเมียอีก 1 อัน มีขนาดสั้นกว่ากลีบดอก
ผล	  ผลมีลักษณะค่อนข้างกลมมน มีร่อง 2 – 3 ร่อง เปลือกผลเป็นสีแดง ภายในผลมีเนื้อนุ่มสีขาวและมีเมล็ด เส้นผ่าศูนย์กลางประมาณ 1 – 2 ซม. เมล็ดจะแข็ง[1]