ไม้เลื้อย  กิ่งก้านเล็กเรียว ยาวถึง 5 มม. รากใหญ่ยาว ลำต้นไม่มีเนื้อไม้ หรือมีเนื้อไม้เมื่ออ่อนมีขนแข็ง เมื่อแก่เกลี้ยง 
ใบ เดี่ยว เรียงเวียนสลับ รูปไข่ รูปไข่แกมสามเหลื่ยม หรือรูปไข่กว้าง กว้าง 4-12.5 ซม. ยาว 6-17.5 ซม. ปลายเรียวแหลม หรือมน มีติ่งแหลมเล็ก โคนเว้าเป็นแอ่งเล็กน้อย ตัด หรือกลม ขอบใบมีขนแข็ง มีเส้นใบออกจากโคนใบรูปฝ่ามือ ด้านบนมีขนสาก หรือค่อนข้างเกลี้ยง ด้านล่างมีขนเล็กน้อย เนื้อใบบางคล้ายกระดาษ ก้านใบยาว 3-6.5 ซม. ติดใต้ใบเหนือโคนขึ้นมา 6-25 มม. มีขนสาก 
ดอก  ออกเป็นช่อ แยกเป็นช่อดอกเพศผู้และช่อดอกเพศเมีย ช่อดอกเพศผู้ ออกตามง่ามใบและตามลำต้น กว้าง 0.5-4(-12) ซม. ยาว 7-12(-30) ซม. มีขนเล็กน้อย ดอกเป็นกระจุกอยู่ห่างๆ มีขน ดอกเพศผู้ มีก้านดอกย่อยยาว 1-2 มม. กลีบเลี้ยงสีเขียวอ่อน รูประฆังยาว 1.5-2 มม. มีขน ปลายเป็นพูรูปสามเหลี่ยม 4 (หรือ 5) พู กลีบดอกมี 4 กลีบ โคนเชื่อมเป็นรูปถ้วยขอบเป็นพูตัด หรือกลม ยา 0.75 มม. เกลี้ยง เกสรเพศผู้เชื่อมกัน ยาว 1.5-2 มม. มักจะโผล่พ้นขึ้นมา ช่อดอกเพศเมีย คล้ายช่อดอกเพศผู้ แต่มักจะกว้างกว่า กว้าง 3-7 ซม. ยาว 11-19 ซม. ดอกเพศเมีย ไม่มีก้านดอกย่อย เป็นกระจุกกลม กลีบเลี้ยงมี 2 กลีบ รูปกลม หรือรูปไข่กลับ กว้างยาวประมาณ 0.5 มม. ด้านนอกมีขน กลีบดอกมี 2 กลีบ ค่อนข้างเป็นรูปไต ติดตรงข้ามกับกลีบเลี้ยง และกว้างกว่ามาก กว้าง 0.75-1 มม. ยาว 0.5 มม. เกลี้ยง เกสรเพศเมียมี 1 อัน ยาวประมาณ 1 มม. มีขนหนาแน่น ยอดเกสรเพศเมียจักเป็นครุย 3 แฉก 
ผล  สด ทรงกลม หรือรูปไข่กลับ กว้าง 4-5.5 มม. ยาว 5-7 มม. มีขนเล็กน้อย ผนังผลชั้นในมีตุ่มอยู่ 4 แถวทางด้านบน และมีสันค่อนข้างเรียบ โค้งเป็นแนวทั้งสองด้าน [8]