- ไม้ล้มลุก สูง 1-2 ม. มีขนหยาบ ใบ เดี่ยว เรียงสลับ รูปฝ่ามือ มี 5-7 แฉก เส้นผ่านศูนย์กลาง 6-15 ซม. แฉกรูปใบหอกถึงรูปสามเหลี่ยม ขอบจักไม่สม่ำเสมอ โคนใบรูปหัวใจ ผิวใบมีขนแข็งประปรายทั้ง 2 ด้าน ก้านใบยาว 7-15 ซม. มีขนแข็ง หูใบคล้ายเส้นด้าย ยาว 7-8 มม. ดอก ออกเดี่ยวตามง่ามใบ ก้านดอกยาว 2-3 ซม. มีขนแข็ง ริ้วประดับ 8-10 แฉก คล้ายเส้นด้ายยาว 10-13 มม. กลีบเลี้ยง 5 กลีบติดกัน ยาว 2-3 ซม. ปลายมี 5 แฉก ร่วงง่าย กลีบดอก 5 กลีบ กลางดอกสีม่วงเข้ม เมื่อบานเส้นผ่านศูนย์กลาง 7-12 ซม. เกสรเพศผู้ติดกันเป็นหลอด ยาวประมาณ 2.5 ซม. เกลี้ยง เกสรเพศเมียอยู่เหนือวงกลีบ อยู่ภายในหลอดเกสรเพศผู้ รูปไข่ ก้านเกสรปลายแยก 5 แฉก ยอดเกสรแบบ ผล แบบผลแห้งแตก รูปรี กว้าง 2-3.5 ซม. ยาว 5-6 ซม. ปลายแหลม มีขนแข็งสีเหลือง เมื่อแก่แตกตามยาว ภายในมี 5 ช่อง มีเมล็ดมาก เมล็ด รูปไต มีกลิ่นหอม [7]
